इस फोन में कुल चार कैमरे हैं। दो फ्रंट कैमरे के साथ दो रियर कैमरे दिए गए हैं। फोन के पिछले हिस्से पर दो 12 मेगापिक्सल के सेंसर हैं। एक वाइड एंगल लेंस है और दूसरा टेलीफोटो लेंस। वाइड एंगल लेंस में सोनी आईएमएक्स363 सेंसर है जो एफ/1.8 अपर्चर वाला है। टेलीफोटो लेंस में सैमसंग एस5के3एम3+ सेंसर है। इसका अपर्चर एफ/2.4 है। अन्य फीचर में डुअल-एलईडी फ्लैश, ओआईएस, ऑप्टिकल ज़ूम, एआई बैकग्राउंड म्यूजिक, 960 फ्रेम प्रति सेकेंड स्लो मोशन, एआई सीन डिटेक्शन, एआई बोकेह, एआई स्टूडियो और एआई सीन डिटेक्शन शामिल हैं। फ्रंट पैनल पर एक 24 मेगापिक्सल का सेंसर दिया गया है और दूसरा 2 मेगापिक्सल का सेंसर है। ये सेल्फी लाइट सपोर्ट के साथ आते हैं। फ्रंट कैमरे में एआई से लैस ब्यूटीफिकेशन और बोकेह इफेक्ट फीचर हैं।